ai4bharat/Pralekha huggingface dataset:
প্রধানমন্ত্রীরদপ্তর
উত্তর প্রদেশে প্রধানমন্ত্রী গরীব কল্যাণ অন্ন যোজনার সুবিধাভোগীদের সঙ্গে প্রধানমন্ত্রী ৫ই আগস্ট মতবিনিময় করবেন
নতুনদিল্লি, ৪ঠা আগস্ট, ২০২১
প্রধানমন্ত্রী শ্রী নরেন্দ্র মোদী ৫ই আগস্ট বেলা ১টার সময় ভিডিও কনফারেন্সের মাধ্যমে উত্তর প্রদেশে প্রধানমন্ত্রী গরীব কল্যাণ অন্ন যোজনার সুবিধাভোগীদের সঙ্গে মতবিনিময় করবেন।
উত্তরপ্রদেশ ৫ই আগস্ট প্রধানমন্ত্রী গরীব কল্যাণ যোজনা দিবস উদযাপন করবে। এই উপলক্ষ্যে রাজ্য জুড়ে এই যোজনার বিষয়ে জনসচেতনতা কর্মসূচীর সূচনা করা হবে, যাতে এই প্রকল্পের সুযোগ থেকে কোন সুবিধাভোগী বঞ্চিত না হন।
রাজ্যে প্রায় ১৫ কোটি মানুষ প্রধানমন্ত্রী গরীব কল্যাণ অন্ন যোজনার মাধ্যমে বিনামূল্যে রেশন পাচ্ছেন। সুবিধাভোগীদের প্রায় ৮০ হাজার ন্যায্য মূল্যের দোকান থেকে খাদ্যশস্য দেওয়া হচ্ছে।
অনুষ্ঠানে উত্তর প্রদেশের মূখ্যমন্ত্রী শ্রী যোগী আদিত্যনাথ উপস্থিত থাকবেন।
CG/CB
(
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা মোট আক্রান্তের ৫ শতাংশের নিচে রয়েছে
সুস্থতার হার ৯৩ শতাংশের ওপরে বজায় রয়েছে
নতুন করে আক্রান্তের সংখ্যা গত ১৬ দিনে ৫০ হাজারের কম
নয়াদিল্লি, ২৩ নভেম্বর, ২০২০
ভারতে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ৪৩ হাজার ৪৮৬, যা মোট আক্রান্তের কেবল ৪.৮৫ শতাংশ। ধারাবাহিকভাবে আক্রান্তের এই হার ৫ শতাংশের নিচে রয়েছে।
দেশে সুস্থতার হার ৯৩.৬৮ শতাংশ। গত ২৪ ঘন্টায় ৪১,০২৪ জন আরোগ্য লাভ করেছেন। এর ফলে, মোট সুস্থতার সংখ্যা বেড়ে ৮৫ লক্ষ ৬২ হাজার ৬৪১ হয়েছে।
সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক আজ আরও বেড়ে হয়েছে ৮১ লক্ষ ১৯ হাজার ১৫৫।
দেশে গত ২৪ ঘন্টায় ৪৪,০৫৯ জন নতুন করে করোনায় আক্রান্ত হয়েছেন। দেশে গত ১৬ দিন অর্থাৎ, ৮ নভেম্বর থেকে দৈনিক আক্রান্তের সংখ্যা ৫০ হাজারের নিচে রয়েছে। আক্রান্তের সংখ্যা দৈনিক ভিত্তিতে ভারতে ৫০ হাজারের কম থাকলেও ইউরোপের দেশগুলিতে এই সংখ্যা শীতের মরশুমে ক্রমশ বাড়ছে।
গত ২৪ ঘন্টায় আরোগ্য লাভকারীদের ৭৭.৪৪ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৬,২২৭ জন আরোগ্য লাভ করেছেন। দিল্লি থেকে সুস্থ হয়েছেন ৬,১৫৪ জন। গত ২৪ ঘন্টায় মহারাষ্ট্রে আরোগ্য লাভ করেছেন ৪,০৬০ জন।
দেশে গত ২৪ ঘন্টায় নতুন করে করোনায় আক্রান্তদের ৭৮.৭৪ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে গত ২৪ ঘন্টায় সর্বাধিক ৬,৭৪৬ জন নতুন করে করোনায় আক্রান্ত হয়েছেন। মহারাষ্ট্র থেকে আক্রান্তের সংখ্যা ৫,৭৫৩। কেরল থেকে একদিনেই আক্রান্ত হয়েছেন ৫,২৫৪ জন।
প্রতি ১০ লক্ষ জনসংখ্যায় আক্রান্তের হার ১৫টি রাজ্য ও কেন্দ্রশাসিত অঞ্চলে জাতীয় গড় হারের তুলনায় কম। জাতীয় স্তরে প্রতি ১০ লক্ষ জনসংখ্যায় গড় আক্রান্তের সংখ্যা ৬,৬২৩।
দেশে গত ২৪ ঘন্টায় ৫১১ জনের করোনাজনিত কারণে মৃত্যু হয়েছে। এর মধ্যে ৭৪.৯৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ১২১ জনের মৃত্যু হয়েছে। মহারাষ্ট্র থেকে গতকাল মারা গেছেন ৫০ জন এবং পশ্চিমবঙ্গে মৃত্যু হয়েছে ৪৯ জনের।
২১টি রাজ্য ও কেন্দ্রশাসিত অঞ্চলে প্রতি ১০ লক্ষে করোনায় মৃত্যুর সংখ্যা জাতীয় স্তরের গড় সংখ্যা ৯৭-এর তুলনায় কম।
প্রতিরক্ষামন্ত্রক
সরকার ভারতীয় বায়ুসেনায় অস্ত্র প্রক্রিয়াকরণ শাখা তৈরিতে অনুমোদন দিয়েছে
নয়াদিল্লি, ০৮ অক্টোবর, ২০২২
ভারতীয় বায়ুসেনার জন্য এক ঐতিহাসিক পদক্ষেপ। সরকার অস্ত্র প্রক্রিয়াকরণ শাখা নামে একটি নতুন শাখা তৈরিতে অনুমোদন দিয়েছে। এই শাখা সামগ্রিক অস্ত্র ব্যবস্থাপনাকে এক ছাতার নীচে নিয়ে আসবে এবং এর ব্যবহার সংক্রান্ত কাজকর্ম নিয়ন্ত্রণ করবে।
এই শাখায় ভূমি থেকে ভূমিতে নিক্ষেপযোগ্য ক্ষেপণাস্ত্র, ভূমি থেকে আকাশে নিক্ষেপযোগ্য ক্ষেপণাস্ত্র, দূর নিয়ন্ত্রণ যন্ত্রের সাহায্যে নিয়ন্ত্রিত বিমান এবং অস্ত্র নিয়ন্ত্রণ সংক্রান্ত কাজকর্ম হবে। ভারতীয় বায়ুসেনার যুদ্ধ করার ক্ষমতা আরও বাড়াতে সক্ষম হবে এই শাখা।
PG/PM/SB
(Visitor Counter : 104
প্রতিরক্ষামন্ত্রক
কোভিড ১৯ এর বিরুদ্ধে লড়াইয়ে সামিল সেনাবাহিনী।
সেনাবাহিনীর কোয়ারান্টাইন শিবির গুলিতে ১০৯৫ জন বিদেশফেরত ভারতীয়দের রাখা হয়েছে।
নতুন দিল্লি, ২০ মার্চ ২০২০
চীনের ঊহানে নভেল করোনা ভাইরাস সংক্রমনের পর থেকে ভারতীয় বিমানবাহিনী,সেনাবাহিনী,নৌবাহিনী, প্রতিরক্ষা মন্ত্রক সক্রিয়ভাবে কোভিড ১৯ সংক্রামিত চীন,ইরান,ইতালী,জাপানের মত দেশগুলি থেকে ভারতীয়দের ফেরত নিয়ে আসছে এবং তাদের কোয়ারান্টাইন শিবিরে বাধ্যতামূলক আইসোলেশনে রাখার ব্যবস্থা করেছে। পয়লা ফেব্রুয়ারী থেকে এপর্যন্ত বিমানবাহিনী ৫ জন বিদেশীসহ ১০৫৯ জনকে ফেরত নিয়ে এসে হরিয়ানার মানেসর,গাজিয়াবাদের হিন্ডন,ঘাটকোপর,মুম্বাই এবং রাজস্থানের জয়শলমীরে তাদের শিবিরে রেখেছে। বিস্তারিত তথ্য –
|
|
ক্রমিক
সংখ্যা
|
|
জায়গার নাম
|
|
সংখ্যা
|
|
শুরুর তারিখ
|
|
ছেড়ে দেওয়ার তারিখ
|
|
মন্তব্য
|
|
১
|
|
মানেসর
|
|
২৪৮
|
|
১লা ফেব্রুয়ারী, ২০২০
|
|
১৮ই ফেব্রুয়ারী, ২০২০
|
|
· এদেরকে চিনের ঊহান থেকে ফেরত নিয়ে আসা হয়।
· কোয়ারান্টাইন করার পর সকলকে ছেড়ে দেওয়া হয়।
|
|
২
|
|
মানেসর
|
|
১২৪
|
|
২৭শে ফেব্রুয়ারী, ২০২০
|
|
১২ই মার্চ, ২০২০
|
|
· জাপানের প্রমোদ তরণী থেকে নিয়ে আসা হয়।
· কোয়ারান্টাইন করার পর সকলকে ছেড়ে দেওয়া হয়।
|
|
৩
|
|
হিণ্ডন
|
|
১৮
|
|
২৭শে ফেব্রুয়ারী, ২০২০
|
|
১২ই মার্চ, ২০২০
|
|
· ঊহানে যে চিকিৎসক দল ও বিমান কর্মী গিয়েছিল তাদেরকে ফিরিয়ে আনা হয়।
· কোয়ারান্টাইন করার পর সকলকে ছেড়ে দেওয়া হয়।
|
|
৪
|
|
হিণ্ডন
|
|
৫৮
|
|
১০ই মার্চ, ২০২০
|
|
২৩শে মার্চ, ২০২০
|
|
· ইরান থেকে এদেরকে ফিরিয়ে আনা হয়।
· ৬৭ বছরের একজন মহিলা নিমোনিয়া রোগীকে সফদরজং হাসপাতালে রেফার করা হয়, তার নমুনা নেগেটিভ।
|
|
৫
|
|
মানেসর
|
|
৮৩
|
|
১১ই মার্চ, ২০২০
|
|
২৪শে মার্চ, ২০২০
|
|
· ইতালি থেকে এদের ফিরিয়ে আনা হয়।
· একজনকে সফদরজং হাসপাতালে পাঠানো হয়,তার নমুনা পজিটিভ।
|
|
৬
|
|
ঘাটকোপর
|
|
৪৪
|
|
১৩ই মার্চ, ২০২০
|
|
২৬শে মার্চ, ২০২০
|
|
· ইরান থেকে এদেরকে ফিরিয়ে আনা হয়।
· করোনার লখনযুক্ত ৬ জনকে মুম্বাই-এর কস্তুরবা হাসপাতালে পাঠানো হয়, সবার নমুনা নেগেটিভ। এদেরকে আবার শিবিরে ফিরিয়ে আনা হয়েছে।
|
|
৭
|
|
জয়শলমীর
|
|
২৩৬
|
|
১৫ই মার্চ, ২০২০
|
|
২৮শে মার্চ, ২০২০
|
|
· ইরান থেকে এদেরকে ফিরিয়ে আনা হয়।
· ৩ জন রোগীকে 15AFH এ আইসোলেশন ওয়ার্ডে রাখা হয়েছে।
|
|
৮
|
|
জয়শলমীর
|
|
৫৩
|
|
১৬ই মার্চ, ২০২০
|
|
২৯শে মার্চ, ২০২০
|
|
· ইরান থেকে এদেরকে ফিরিয়ে আনা হয়।
|
|
৯
|
|
জয়শলমীর
|
|
১৯৫
|
|
১৮ই মার্চ, ২০২০
|
|
৩১শে মার্চ, ২০২০
|
|
· ইরান থেকে এদেরকে ফিরিয়ে আনা হয়।
এছাড়াও ভারতীয় নৌবাহিনী বিশাখাপত্তনমে INS বিশ্বকর্মায় কোয়ারান্টাইন শিবির তৈরী করেছে যেখানে প্রায় ২০০ জনকে রাখা যেতে পারে। এর বাইরে মুম্বাইয়ে নৌবাহিনীর প্রধান হাসপাতাল INHS অশ্বিনীতে আইসোলেশনের ব্যবস্থা করা হয়েছে। কোচিতে দক্ষিনাঞ্চলের নৌ কম্যান্ড SNC-ও ভারতীয়দের জন্য কোয়ারান্টাইনের ব্যবস্থা করেছে। SNC সক্রিয়ভাবে কেরালার রাজ্য স্বাস্থ্য আধিকারিকদের সঙ্গে সংযোগ সাধন করে চলেছে। এরনাকুলাম জেলা প্রশাসন হোটেল ও রিসর্টগুলিতেও কোয়ারান্টাইনের ব্যবস্থা করা যায় কিনা তা বিবেচনা করে দেখছে।
এছাড়া প্রত্যেকটি সেনা হাসপাতাল কে যে কোনও রকমের পরিস্থিতি মোকাবিলায় প্রস্তুত থাকতে বলা হয়েছে।
আজ একটি অনুষ্ঠানে খসড়া প্রতিরক্ষা সংগ্রহ পদ্ধতি ২০২০ প্রকাশ করে প্রতিরক্ষা মন্ত্রী শ্রী রাজনাথ সিং বলেছেন যে বর্তমান কোভিড -১৯ পরিস্থিতি তাদের দীর্ঘকালীন প্রকল্পে খুব বেশি প্রভাব ফেলবে না।
CG/TD
(Visitor Counter : 80
নির্বাচনকমিশন
ভোটদাতাদের ভোটদানে উৎসাহিত করতে বার্তা এবং ছবি সুসজ্জিত ট্রামের উদ্বোধন করেন পশ্চিমবঙ্গের মুখ্য নির্বাচনী আধিকারিক
কলকাতা, ১৪ মে, ২০১৯
আগামী ১৯শে মে, রবিবার লোকসভা নির্বাচনের শেষ তথা সপ্তম পর্যায়ে পশ্চিমবঙ্গ সহ বিহার, হিমাচল প্রদেশ, ঝাড়খণ্ড, মধ্যপ্রদেশ, পাঞ্জাব, উত্তরপ্রদেশ এবং চণ্ডীগড় – এই সাতটি রাজ্য এবং একটি কেন্দ্রশাসিত অঞ্চলের ৫৯টি আসনে ভোট নেওয়া হবে। এই পর্বে পশ্চিমবঙ্গের ৯টি আসনে ভোটগ্রহণ হবে। এই আসনগুলি হল - দমদম, বারাসাত, বসিরহাট, জয়নগর , মথুরাপুর , ডায়মণ্ড হারবার, যাদবপুর, কলকাতা দক্ষিণ, কলকাতা উত্তর লোকসভা আসন।
গণতন্ত্রকে মজবুত করার লক্ষ্যে ভোটারদের ভোটদানে উৎসাহিত করতে আজ  বালিগঞ্জ ট্রাম ডিপোতে একটি তেরঙা বেলুন, ভোট সম্পর্কিত বার্তা ও ছবি সুসজ্জিত একটি ট্রামের উদ্বোধন করলেন রাজ্যের মুখ্য নির্বাচনী আধিকারিক ডঃ আরিজ আফতাব। ‘চল দেশ গড়ি’ এবং ভোটার হেল্পলাইন নম্বর ১৯৫০ ট্রামের দু’দিকেই লেখা রয়েছে।
সাধারণ মানুষকে ভোটদানের পদ্ধতি সম্পর্কে সচেতন করে তুলতে ট্রামের ভেতরে ইভিএম মেশিন, ভিভিপ্যাট রয়েছে।
CG/SS/DM
(Visitor Counter : 60
প্রধানমন্ত্রীরদপ্তর
সন্ত রবিদাসের জন্মদিনে প্রধানমন্ত্রীর শ্রদ্ধা
নতুনদিল্লি, ২৭শে ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী সন্ত রবিদাসকে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “সন্ত রবিদাসজি বহু বছর আগে সাম্য, সদভাবনা ও করুণার যে বার্তা দিয়েছিলেন, তা দেশবাসীকে যুগ যুগ ধরে অনুপ্রাণিত করে। তাঁর জন্মদিনে আমি তাঁকে প্রণাম জানাই”।
অর্থ কমিশন
পঞ্চদশ অর্থ কমিশনের উপদেষ্টা পরিষদের তৃতীয় বৈঠক অনুষ্ঠিত হয়েছে
কমিশনের রিপোর্ট পেশের আগে আরও তিনবার এই ধরনের বৈঠক হবে
নয়াদিল্লি, ১৭ মে, ২০১৯
পঞ্চদশ অর্থ কমিশনের উপদেষ্টা পরিষদের তৃতীয় বৈঠক ১৬ই মে বৃহস্পতিবার অনুষ্ঠিত হয়েছে। কমিশনের চেয়ারম্যান শ্রী এন কে সিং এই বৈঠকের পৌরহিত্য করেন। পরিষদের সদস্যরা ছাড়াও, নীতি আয়োগের সিইও শ্রী অমিতাভ কান্ত, অর্থ সচিব শ্রী সুভাষ চন্দ্র গর্গ, ব্যয় সংক্রান্ত সচিব শ্রী গিরিশ চন্দ্র মুর্মু বিশেষ আমন্ত্রিত হিসাবে বৈঠকে উপস্থিত ছিলেন।
আজকের বৈঠকে কমিশন উপদেষ্টা পরিষদের সদস্যদের রাজ্য সফর, রিজার্ভ ব্যাঙ্কের সঙ্গে বৈঠক, ব্যাঙ্ক ও অন্যান্য আর্থিক প্রতিষ্ঠানের সঙ্গে বৈঠকের বিষয়ে অবহিত করে। কমিশনের রিপোর্টের বিষয়েও বৈঠকে আলোচনা হয়। এছাড়া, রাষ্ট্রায়ত্ত ক্ষেত্রে ঋণের প্রয়োজনীয়তা, জিএসটি ও তার রূপায়ণ, ঋণ ও ঘাটতি বিষয়ে তথ্য প্রকাশে স্বচ্ছতা, সরকারের ঋণ সংহতকরণ, রাজ্যের ওপর ‘উদয়’ প্রকল্পের প্রভাব, আর্থিক ঘাটতি, মুদ্রাস্ফীতি, সুদের হার ও বেসরকারি বিনিয়োগের বিষয়েও বৈঠকে আলোচনা হয়।
২০২০-২১ থেকে ২০২৪-২৫ বর্ষ পর্যন্ত জাতীয় আয় বৃদ্ধির সম্ভাবনা ও অর্থনৈতিক পরিস্থিতি বিষয়ে উপদেষ্টা কামিটির সদস্যদের মতামত জানতে চাওয়া হয়। চেয়ারম্যান শ্রী এন কে সিং জানান, আরও তিনবার কমিটির বৈঠক হবে। এর মধ্যে নতুন সরকার দায়িত্ব গ্রহণের পর একটি এবং চূড়ান্ত রিপোর্ট জমা দেওয়ার আগেও একটি বৈঠক হবে বলে তিনি জানান।
CG/PB/DM
(Visitor Counter : 66
প্রধানমন্ত্রীরদপ্তর
প্রধানমন্ত্রী আশিস চন্দোরকর-এর লেখা ‘ব্রেভিং আ ভাইরাল স্টর্ম : ইন্ডিয়াজ কোভিড-১৯ ভ্যাক্সিন স্টোরি’ নামক বইটি গ্রহণ করেছেন
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী আশিস চন্দোরকরের লেখা ‘ব্রেভিং আ ভাইরাল স্টর্ম : ইন্ডিয়াজ কোভিড-১৯ ভ্যাক্সিন স্টোরি’ নামক বইটি গ্রহণ করেছেন। এই বইতে লেখক টিকাকরণের ক্ষেত্রে ভারতের প্রয়াসকে বিবৃত করেছেন।
আশিস চন্দোরকরের একটি ট্যুইটের জবাবে প্রধানমন্ত্রী বলেছেন :
“আপনার বই পেয়ে অত্যন্ত আনন্দিত যে বইতে আপনি টিকাকরণ ক্ষেত্রে ভারতের প্রয়াসকে লিপিবদ্ধ করেছেন।”
(PG/AP/DM/
অর্থমন্ত্রক
বন্যা বিধ্বস্ত কেরল-কে কেন্দ্রের তরফে প্রয়োজনীয় সব ধরণের সহায়তা দেওয়া হবে – পি রাধাকৃষ্ণণ
নয়াদিল্লি, ৩০ আগস্ট, ২০১৮
বন্যা বিধ্বস্ত কেরল’কে প্রয়োজনীয় সব ধরণের সহায়তার আশ্বাস দিলেন কেন্দ্রীয় অর্থ ও জাহাজ চলাচল বিষয়ক প্রতিমন্ত্রী শ্রী পি রাধাকৃষ্ণণ। বুধবার তিরুবনন্তপুরমে রাজ্য স্তরীয় ব্যাঙ্কার কমিটির বৈঠক উদ্বোধন করে তিনি বলেন, বন্যাজনিত উদ্ভুত পরিস্থিতির প্রেক্ষিতে সমস্ত রাষ্ট্রায়ত্ত ও বেসরকারি বিমা সংস্থাগুলিকে যাবতীয় পাওনা দ্রুত খতিয়ে দেখে তা অবিলম্বে মিটিয়ে দেওয়ার নির্দেশ দেওয়া হয়েছে।
শ্রী রাধাকৃষ্ণণ ২০১৮-১৯ – এ কেরলের জন্য বরাদ্দ ২১৪ কোটি টাকার কথা উল্লেখ করে জানান, রাজ্য বিপর্যয় ত্রাণ তহবিলে মোট অর্থের পরিমাণ ৫৬২ কোটি ৪৫ লক্ষ টাকা। রাজ্য সরকারের স্মারকপত্র জমা দেওয়ার পর আরও তহবিলের প্রয়োজনীয়তার বিষয়ে সিদ্ধান্ত নেওয়া হবে বলে তিনি জানান।
রাজ্যে বন্যার ফলে ব্যাঙ্কিং পরিষেবা ব্যাপক ব্যহত হয়েছে বলে উল্লেখ করে শ্রী রাধাকৃষ্ণণ জানান, কেন্দ্রীয় অর্থ মন্ত্রকের দ্রুত ব্যবস্থা গ্রহণের ফলে প্রায় ১৯১টি ব্যাঙ্ক শাখা এবং ১৭৯টি এটিএম চালু করা সম্ভব হয়েছে। যত দ্রুত সম্ভব বাকি ব্যাঙ্ক শাখা ও এটিএম-গুলি চালু করার যাবতীয় ব্যবস্থা গ্রহণ করা হচ্ছে বলেও তিনি জানান। সঙ্কটের এই পরিস্থিতিতে সাধারণ মানুষকে কিছুটা রেহাই দিতে ব্যাঙ্কের নতুন পাসবুক, ডিপোজিট রিসিট ফেরৎ সহ অ্যাকাউন্টে ন্যূনতম অর্থ না রাখার ক্ষেত্রে যেসব জরিমানা দিতে হয়, মুকুব করা হচ্ছে। ময়লা বা নোংরা হয়ে যাওয়া নোটগুলি যে কোনও ব্যাঙ্ক শাখায় পাল্টে নেওয়া যাবে বলেও তিনি জানান।
পরে, সাংবাদিকদের প্রশ্নের জবাবে শ্রী রাধাকৃষ্ণণ জানান, কেরলের পক্ষ থেকে জিএসডিপি-র পরিমান ৩ শতাংশ থেকে ৪.৫ শতাংশ বাড়ানোর যে দাবি করা হয়েছে, কেন্দ্রীয় সরকার তা বিবেচনা করে দেখবে। প্রধানমন্ত্রীর নির্দেশানুযায়ী কেরলকে সম্ভাব্য সবরকম সহায়তা দেওয়া হয়েছে। কেরলের বর্তমান পরিস্থিতিতে কেন্দ্র সম্পূর্ণ সহানুভূতিশীল উল্লেখ করে শ্রী রাধাকৃষ্ণণ জানান, রাজ্যের বিভিন্ন দাবিদাওয়া বিবেচনার জন্য প্রধানমন্ত্রী সমস্ত মন্ত্রীদের নির্দেশ দিয়েছেন। বন্যাজনিত ক্ষয়ক্ষতি সংক্রান্ত নতুন স্মারকপত্র রাজ্য সরকার জমা দিলে কেন্দ্রের তরফে আরও সহায়তা দেওয়া হবে বলেও শ্রী রাধাকৃষ্ণণ আশ্বাস দেন। রাজ্য সরকারের রিপোর্ট পাওয়ার পর পরিস্থিতি খতিয়ে দেখতে কেন্দ্রের তরফে একটি দল পাঠানো হবে।
CG/BD/SB…
(Visitor Counter : 61
প্রধানমন্ত্রীরদপ্তর
বিহারে পেট্রোলিয়াম সংক্রান্ত তিনটি গুরুত্বপূর্ণ প্রকল্প ১৩ই সেপ্টেম্বর প্রধানমন্ত্রী জাতীর উদ্দেশে উৎসর্গ করবেন
নতুন দিল্লি, ১১ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ১৩ই সেপ্টেম্বর বিহারের তিনটি পেট্রোলিয়াম সংক্রান্ত গুরুত্বপূর্ণ প্রকল্প ভিডিও কনফারেন্সের মাধ্যমে জাতীর উদ্দেশে উৎসর্গ করবেন। এই প্রকল্পগুলির মধ্যে রয়েছে পারাদ্বীপ-হলদিয়া-দুর্গাপুর পাইপলাইন প্রকল্পের বর্ধিত অংশের দুর্গাপুর-বাঁকা শাখা এবং দুটি এলপিজি বটলিং প্ল্যান্ট। এই প্রকল্পগুলি পেট্রোলিয়াম ও প্রাকৃতিক গ্যাস মন্ত্রকের রাষ্ট্রায়ত্ত্ব সংস্থা౼ ইন্ডিয়ান অয়েল এবং এইচপিসিএল রূপায়িত করেছে।
বিহারের মুখ্যমন্ত্রী এই অনুষ্ঠানে উপস্থিত থাকবেন।
দুর্গাপুর-বাঁকা শাখার পাইপলাইন প্রকল্পঃ-
ইন্ডিয়ান অয়েল ৯৩ কিলোমিটার দীর্ঘ দুর্গাপুর-বাঁকা পাইপলাইন শাখা তৈরি করেছে। এটি পারাদ্বীপ-হলদিয়া-দুর্গাপুর পাইপলাইনের বর্ধিত প্রকল্প। প্রধানমন্ত্রী ২০১৯ সালের ১৭ই ফেব্রুয়ারি এই প্রকল্পের ভিত্তিপ্রস্তর স্থাপন করেছিলেন। ৬৭৯ কিলোমিটার দীর্ঘ পারাদ্বীপ-হলদিয়া-দুর্গাপুর এলপিজি পাইপলাইনের বর্ধিত অংশ দুর্গাপুর-বাঁকা শাখা বিহারের বাঁকায় নতুন এলপিজি বটলিং প্ল্যান্টের সঙ্গে যুক্ত হবে। ১৪ ইঞ্চি ব্যাস যুক্ত এই পাইপলাইন পশ্চিমবঙ্গে ৬০ কিলোমিটার, ঝাড়খণ্ডে ৯৮ কিলোমিটার এবং বিহারে ৩৫ কিলোমিটার দীর্ঘ। বর্তমানে পারাদ্বীপ তৈল শোধনাগার, হলদিয়া তৈল শোধনাগার এবং আইপিপিএল হলদিয়া থেকে পাইপলাইনের মধ্যে এলপিজি গ্যাস পাঠানো যায়। এই পুরো প্রকল্পের কাজ শেষ হলে পারাদ্বীপ ইমপোর্ট টার্মিনাল এবং বারাউনি তৈল শোধনাগারে এলপিজি ঢোকানো সম্ভব হবে।
দুর্গাপুর-বাঁকা শাখার পাইপলাইন বসানোর সময় বেশ কিছু প্রাকৃতিক এবং মানুষের তৈরি বাধা অতিক্রম করতে হয়েছে। ১৩টি নদী এবং ১৫৪টি জায়গায় সেতুর মাধ্যমে এই পাইপলাইন গেছে। এছাড়াও ৫টি জাতীয় মহাসড়ক এবং ৩টি রেললাইনের নীচ দিয়ে পাইপলাইন বসানো হয়েছে। এর মধ্যে উল্লেখযোগ্য অজয় নদের তলায় ১,০৭৭ মিটার দীর্ঘ এলাকায় পাইপলাইন বসাতে হয়েছে। এই পাইপলাইন বসানোর কাজ এমনভাবে করা হয়ে যাতে বাধাহীনভাবে নদীর জল প্রবাহিত হতে পারে।
বিহারের বাঁকায় এলপিজি বটলিং প্ল্যান্ট
বিহারে আত্মনির্ভরতা বাড়াতে ইন্ডিয়ান অয়েলের বাঁকা-র এলপিজি বটলিং প্ল্যান্ট সাহায্য করবে। এর মাধ্যমে রাজ্যে অতিরিক্ত এলপিজি-র চাহিদা পূরণ করা সম্ভব হবে। এই বটলিং প্ল্যান্টটি তৈরি করতে খরচ হয়েছে ১৩১ কোটি ৭৫ লক্ষ টাকা। এর ফলে বিহারের ভাগলপুর, বাঁকা, জামুই, আরারিয়া, কিষাণগঞ্জ এবং কাটিহার জেলা, ঝাড়খণ্ডের গোড্ডা, দেওঘর, দুমকা, সাহেবগঞ্জ এবং পাকুর জেলার এল পি জি গ্যাসের চাহিদা মেটানো সম্ভব হবে। এই প্ল্যান্টে ১,৪০০ মেট্রিকটন এলপিজি সঞ্চয় করা যাবে। দৈনিক ৪০,০০০ সিলিন্ডারে গ্যাস ভরা সম্ভব হবে। প্রকল্পটির মাধ্যমে প্রত্যক্ষ এবং পরক্ষোভাবে প্রচুর কর্ম সংস্থানের সুযোগ তৈরি হবে।
বিহারের চম্পারণের হরসিধিতে এলপিজি প্ল্যান্টঃ-
পূর্ব চম্পারণ জেলায় ১৩৬ কোটি ৪০ লক্ষ টাকা ব্যয়ে হরসিধিতে এইচপিসিএল ১২০ টিএমটিপিএ বটলিং প্ল্যান্ট তৈরি করেছে। ২৯ একর জমির উপর এই কারখানাটির ২০১৮ সালের ১০ই এপ্রিল প্রধানমন্ত্রী শীলান্যাস করেছিলেন। বিহারের পূর্ব চম্পারণ, পশ্চিম চম্পারণ, মুজাফফরপুর, সিউয়ান, গোপালগঞ্জ এবং সীতামাঢ়ি জেলায় এলপিজি গ্যাসের চাহিদা এই বটলিং প্ল্যান্টের থেকে মেটানো হবে।
পুরো অনুষ্ঠানটি ডিডি নিউজের মাধ্যমে সরাসরি সম্প্রচাহিত হবে।
(CG/CB/SKD
আবাসনএবংশহরাঞ্চলেরদারিদ্র্যদূরীকরণমন্ত্রক
পিঙ্ক লাইনের ময়ূর বিহার পকেট-১ থেকে ত্রিলোকপুরী-সঞ্জয় লেক পর্যন্ত মেট্রো স্টেশনের সূচনা
নয়াদিল্লী, ৬ আগস্ট, ২০২১
কেন্দ্রীয় আবাসন ও নগর বিষয়ক মন্ত্রী শ্রী হরদীপ সিং পুরী আজ পিঙ্ক লাইনের ময়ূর বিহার পকেট-১ এবং ত্রিলোকপুরী-সঞ্জয় লেক মেট্রো স্টেশনের মধ্যে সংযোগকারী লাইনের সূচনা করেছেন। অনুষ্ঠানে উপস্থিত ছিলেন দিল্লীর মুখ্যমন্ত্রী শ্রী অরবিন্দ কেজরিওয়াল। এই গুরুত্বপূর্ণ সংযোগ গড়ে ওঠার সঙ্গে সঙ্গে ৫৯ কিলোমিটার পিঙ্ক লাইনটি দিল্লী উত্তর এবং পূর্ব প্রান্তে অবস্থিত গুরুত্বপূর্ণ বাজার, হাসপাতাল, পরিবহণ কেন্দ্র এবং দক্ষিণ ও মধ্য দিল্লীর বিশেষ আবাসিক অঞ্চলের সঙ্গে নিরবচ্ছিন্ন যোগাযোগ বাড়িয়ে তুলবে। এই মেট্রো স্টেশন চালু হওয়ার ফলে দিল্লী মেট্রো নেটওয়ার্ক এখন ৩৯০ কিলোমিটার দীর্ঘ হয়ে উঠল। এরসঙ্গে ২৮৫টি স্টেশন যুক্ত হয়েছে। এরমধ্যে নয়ডা-গ্রেটার নয়ডা মেট্রো করিডর এবং গুরুগ্রামে র্যাপিড মেট্রো রয়েছে। এদিনের এই উদ্বোধন অনুষ্ঠানে দিল্লী সরকারের পরিবহণ মন্ত্রী শ্রী কৈলাশ গেহলট, আবাসন ও নগর বিষয়ক মন্ত্রকের সচিব সহ বিশিষ্ট ব্যক্তিবর্গ উপস্থিত ছিলেন।
অনুষ্ঠানে কেন্দ্রীয় মন্ত্রী হরদীপ সিং পুরী জানান, মেট্রোর রেল ব্যবস্থাপনাকে বিশ্বমানের পরিবহণ হিসেবে গড়ে তুলতে সরকার বিশেষ উদ্যোগ নিয়েছে। তিনি বলেন দিল্লী মেট্রো স্টেশনের মতো বিশাল পরিকাঠামোগত প্রকল্পের পরিকল্পনা বাস্তবায়ন করা মোটেই সহজ কাজ নয়। তিনি জানান, প্রধানমন্ত্রী শ্রী নরেন্দ্র মোদীর দূরদর্শী এবং সুযোগ্য নেতৃত্বের জেরেই দেশে মেট্রো যোগাযোগ ব্যবস্থাপনায় ব্যাপক সম্প্রসারণ ঘটেছে। তিনি বলেন, এই মেট্রো রেল যোগাযোগ গড়ে ওঠার ফলে বহু সাধারণ মানুষ উপকৃত হবেন। শ্রী পুরী জানান, দেশের ১৮টি শহরে ৭২১ কিলোমিটার দীর্ঘ মেট্রো চলাচলের কাজ শুরু হয়েছে। এখন ২৭টি শহরে ১ হাজার ৫৮ কিলোমিটার দীর্ঘ নতুন মেট্রো যোগাযোগের কাজ চলছে। কেন্দ্রীয় মন্ত্রী বলেন, গত কয়েক বছরে দেশের মেট্রো রেলের ইতিহাসে দুটি গুরুত্বপূর্ণ সাফল্য অর্জন করা গেছে। একটি হল চালক বিহীন মেট্রো ট্রেন চালু করা এবং দ্বিতীয়টি হল দিল্লী মেট্রোর এয়ারপোর্ট এক্সপ্রেস লাইনে 'জাতীয় সর্বসাধারণ ভ্রাম্যমান কার্ড' পরিষেবার সুবিধা বাস্তবায়ন করা। এই দুটি পদক্ষেপই গণ-পরিবহণ পরিকাঠামো ক্ষেত্রে আমূল পরিবর্তন নিয়ে এসেছে। দিল্লী মেট্রো লাইনের ক্রমশই সম্প্রসারণ করা হচ্ছে বলেও উল্লেখ করেন তিনি।
CG/SS/NS
(Visitor Counter : 115
স্বরাষ্ট্র মন্ত্রক
ভারত-বাংলাদেশ সীমান্ত দিয়ে গরু পাচার
নয়াদিল্লি, ১০ মার্চ ২০২১
সীমান্ত সুরক্ষা বাহিনী বিএসএফ ভারত -বাংলাদেশ সীমান্ত বরাবর গরু পাচার প্রতিরোধে একাধিক ব্যবস্থা গ্রহণ করেছে। এই ব্যবস্থাগুলির মধ্যে রয়েছে :-
• সীমান্ত এলাকায় কর্তৃত্ব কায়েম করতে টহলদারীর পাশাপাশি, নাকাবন্দীর ব্যবস্থা করা হয়। এছাড়াও, আন্তর্জাতিক সীমান্ত অঞ্চলে নজরদারী পোস্ট গড়ে তোলা হয়, যাতে বর্ডার আউটপোস্টগুলির কর্মদক্ষতা আরও বাড়ানো যায়।
• বর্ডার আউটপোস্টগুলির দুর্বলতা যাচাই করতে নিয়মিত পর্যালোচনা বৈঠক করা হয়, যাতে সংবেদনশীল বর্ডার আউটপোস্টগুলিতে অতিরিক্ত জওয়ান মোতায়েন এবং নজরদারির জন্য বিশেষ সরঞ্জামের বন্দোবস্ত করে আউটপোস্টগুলিকে আরও কার্যকর করে তোলা যায়।
• প্রযুক্তিগত পদ্ধতি প্রয়োগ।
• আন্তর্জাতিক সীমান্ত বরাবর কাঁটা তারের বেড়া দেওয়া।
• সীমান্ত এলাকা আলোকিতকরণের জন্য আলোক স্তম্ভ বসানো।
• আন্তর্জাতিক সীমানা লাগোয়া নদীপার বরাবর কর্তৃত্ব কায়েম করতে ওয়াটার ক্র্যাফট পাবলিক নৌকার ব্যবস্থা। প্রয়োজনে ভাসমান বর্ডার আউটপোস্ট গড়ে তোলা।
• ভারত-বাংলাদেশ সীমান্ত বরাবর বাংলাদেশ বর্ডার গার্ডের সঙ্গে সহযোগিতায় লাগাতার টহলদারীর ব্যবস্থা।
• সীমান্ত এলাকা ও আশেপাশে বিশেষ অভিযান পরিচালনা।
• অন্যান্য নিরাপত্তা এজেন্সিগুলির সঙ্গে সহযোগিতা বাড়াতে গোয়েন্দা তথ্য আদান-প্রদানে অগ্রাধিকার।
রাজ্যসভায় আজ এক লিখিত জবাবে এই তথ্য দেন স্বরাষ্ট্র প্রতিমন্ত্রী শ্রী নিতানন্দ রাই। তিনি আরও জানান, ইন্দো-বাংলাদেশ সীমান্ত বরাবর গরু পাচারের ঘটনায় কোনও বিএসএফ জওয়ানের নাম জড়ালে সঙ্গে সঙ্গে বিষয়টির তদন্ত শুরু হয় এবং আইন অনুযায়ী অভিযুক্তের বিরুদ্ধে শাস্তিমূলক ব্যবস্থা নেওয়া হয়।
প্রধানমন্ত্রীরদপ্তর
অস্ট্রেলিয়ার গর্ভনর জেনারেলের সঙ্গে প্রধানমন্ত্রীর বৈঠক
নয়াদিল্লি, ২৪ মে, ২০২৩
প্রধানমন্ত্রী শ্রী নরেন্দ্র মোদী অস্ট্রেলিয়ার সিডনি-তে অ্যাডমিরালটি হাউসে ২৪ মে ২০২৩ তারিখে অস্ট্রেলিয়ার গর্ভনর জেনারেল ডেভিড হার্লে-এর সঙ্গে বৈঠক করেছেন।
প্রধানমন্ত্রী গর্ভনর জেনারেলের সঙ্গে ২০১৯ সালে তাঁর সাক্ষাতের কথা স্মরণ করেন। ডেভিড হার্লে তখন নিউ সাউথ ওয়েল্স-এর গর্ভনর হিসেবে ভারত সফরে এসেছিলেন।
উভয় নেতা দুই দেশের মধ্যে দীর্ঘ সময় ধরে চলা দ্বিপাক্ষিক অংশীদারিত্ব আরও মজবুত করার বিষয়ে আলোচনা করেন।
প্রধানমন্ত্রী অস্ট্রেলিয়া এবং ভারতের মধ্যে ঘনিষ্ঠ সম্পর্ক তৈরি করার ক্ষেত্রে ভারতীয় সম্প্রদায়ের সক্রিয় অংশগ্রহণ ও ভূমিকার কথাও উল্লেখ করেন।
PG/PM/NS
(
প্রধানমন্ত্রীরদপ্তর
প্রধানমন্ত্রী ৩০শে এপ্রিল মুখ্যমন্ত্রী এবং হাইকোর্টগুলির প্রধান বিচারপতিদের যৌথ সম্মেলনের উদ্বোধনী অধিবেশনে ভাষণ দেবেন
নয়াদিল্লি, ২৯ এপ্রিল, ২০২২
প্রধানমন্ত্রী শ্রী নরেন্দ্র মোদী ৩০শে এপ্রিল সকাল ১০টায় নতুন দিল্লির বিজ্ঞান ভবনে রাজ্যগুলির মুখ্যমন্ত্রী এবং হাইকোর্টগুলির প্রধান বিচারপতিদের যৌথ সম্মেলনের উদ্বোধনী অধিবেশনে অংশগ্রহণ করবেন। তিনি এই অনুষ্ঠানে ভাষণও দেবেন।
মানুষের কাছে বিচারকে সহজ ও সুলভে পৌঁছে দিতে শাসন বিভাগ ও বিচার বিভাগ যাতে একটি পরিকাঠামো গড়ে তুলতে পারে , তার জন্য এই যৌথ সম্মেলনের আয়োজন করা হয়েছে। এখানে বিচার বিভাগ যেসব সমস্যার সম্মুখীন হয়, সেগুলি থেকে উত্তরণের পন্থা-পদ্ধতি নিয়ে আলোচনা হবে। এ ধরনের সম্মেলন এর আগে ২০১৬ সালে অনুষ্ঠিত হয়েছে। এরপর, সরকার পরিকাঠামোর মানোন্নয়নে বিভিন্ন পদক্ষেপ গ্রহণ করেছে। আদালতের সঙ্গে ডিজিটাল প্রযুক্তির মেলবন্ধন ঘটিয়ে অগ্রাধিকারের ভিত্তিতে প্রয়োজনীয় উদ্যোগ নিতে ই-কোর্ট ব্যবস্থাপনা শুরু হয়েছে ।
CG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সর্বশেষ তথ্য
নয়াদিল্লি, ২৪ জানুয়ারি, ২০২৩
দেশজুড়়ে কোভিড-১৯ টিকাকরণ অভিযানে এ পর্যন্ত মোট ২২০ কোটি ৩০ লক্ষ টিকার ডোজ দেওয়া হয়েছে। এর মধ্যে ৯৫ কোটি ১৬ লক্ষ দ্বিতীয় ডোজ এবং ২২ কোটি ৫৭ লক্ষ সতর্কতামূলক ডোজ দেওয়া হয়েছে।
গত ২৪ ঘণ্টায় ২ লক্ষ ১৮ হাজার ৩২৪টি টিকার ডোজ দেওয়া হয়েছে। ভারতে বর্তমানে অ্যাকটিভ রোগীর সংখ্যা ১ হাজার ৯৩১। অ্যাকটিভ রোগীর হার ০.০১ শতাংশ। সুস্থতার হার বর্তমানে ৯৮.৮১ শতাংশ। গত ২৪ ঘণ্টায় ৯০ জন সুস্থ হয়েছেন। ফলে মোট সুস্থ হয়ে ওঠার সংখ্যা বেড়ে দাঁড়িয়েছে ৪ কোটি ৪১ লক্ষ ৪৯ হাজার ৪৩৬। গত ২৪ ঘণ্টায় ৮৯ জন নতুন আক্রান্ত নথিভুক্ত হয়েছেন। প্রাত্যহিক সংক্রমণের হার ০.০৬ শতাংশ। সাপ্তাহিক সংক্রমণের হার ০.০৮ শতাংশ। এ পর্যন্ত মোট ৯১ কোটি ৪৫ লক্ষ পরীক্ষা হয়েছে; গত ২৪ ঘণ্টায় ১ লক্ষ ৬১ হাজার ৬৭৯টি পরীক্ষা করা হয়।
PG/AB/NS
(Visitor Counter : 48
সামাজিকন্যায়ওক্ষমতায়নমন্ত্রক
অর্থনৈতিকভাবে দুর্বল শ্রেণী বিল
নয়াদিল্লি, ১১ জুলাই, ২০১৯
সংবিধানে ১০৩তম সংশোধনী অনুযায়ী, আর্টিকেল ১৫  এবং ১৬  অন্তর্ভুক্ত হয়েছে সংবিধানে। এর ফলে, অর্থনৈতিকভাবে দুর্বল শ্রেণীর জন্য কেন্দ্রীয় সরকারি চাকরি এবং শিক্ষা প্রতিষ্ঠানে ভর্তির জন্য অগ্রাধিকারের ভিত্তিতে সংরক্ষণের সুবিধা দেওয়া যাবে। ২০১৯ – এর জানুয়ারিতে অর্থনৈতিকভাবে দুর্বল শ্রেণীর জন্য ১০ শতাংশ সংরক্ষণের সংস্থান করা হয়েছিল। এ পর্যন্ত সরকারি চাকরির নিয়োগে অর্থনৈতিকভাবে দুর্বল শ্রেণীর জন্য সংরক্ষণের সুবিধা কতজন পেয়েছে সেই তথ্য পাওয়া যাবে ডিওপিটি-তে। তাতে বর্তমান বছর শুরুর পর তথ্য অন্তর্ভুক্ত করলেই এই হিসাব মিলবে।
মানবসম্পদ উন্নয়ন মন্ত্রক দু’বছরে আসন সংখ্যা বাড়ানোর নির্দেশ দিয়েছে, যাতে ১০ শতাংশ সংরক্ষণের ব্যবস্থা করা যায়। তপশিলি, তপশিলি উপজাতি এবং অন্যান্য অনগ্রসর শ্রেণীর জন্য চালু সংরক্ষণ ব্যবস্থা যাতে না প্রভাবিত হয়, সেকথা ভেবেই। ১৫৮টি কেন্দ্রীয় শিক্ষা প্রতিষ্ঠানে অতিরিক্ত ২ লক্ষ ১৪ হাজার ৭৬৬টি আসন  – এর জন্য ৪ হাজার ৩১৫ কোটি ১৫ লক্ষ অনুমোদন করা হয়েছে।
তপশিলি জাতি, তপশিলি উপজাতি এবং সামাজিক ও শিক্ষাগতভাবে অনগ্রসর শ্রেণীর জন্য চালু সংরক্ষণ কর্সূচির অধীনে যেসব ব্যক্তি করছেন না, তাঁদের জন্যই একমাত্র অর্থনৈতিকভাবে দুর্বল শ্রেণীর ১০ শতাংশ সংরক্ষণ কার্যকর হবে।
আজ লোকসভায় এক লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ন প্রতিমন্ত্রী কৃষাণ পাল গুরজর।
CG/AP/SB
(Visitor Counter : 700
মানবসম্পদবিকাশমন্ত্রক
কেন্দ্রীয় শিক্ষামন্ত্রী আইআইটি খড়গপুরে ইন্ডিয়ান নলেজ সিস্টেমের জন্য উৎকর্ষ কেন্দ্র তৈরির কথা ঘোষণা করেছেন
নতুনদিল্লি, ৬ নভেম্বর ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক ঘোষণা করেছেন আইআইটি খড়গপুরে ইন্ডিয়ান নলেজ সিস্টেমের জন্য উৎকর্ষ কেন্দ্র গড়ে তোলা হবে। শ্রী নিশাঙ্ক আইআইটি খড়গপুর আয়োজিত ‘ভারত তীর্থ’ শীর্ষক একটি আন্তর্জাতিক ওয়েবিনারের উদ্বোধন করেন। এই ওয়েবিনারে প্রধান অতিথি হিসেবে বক্তব্য রাখার সময় তিনি ভারতীয় জ্ঞান চর্চার বিভিন্ন শাখায় এই প্রতিষ্ঠানের উদ্যোগের প্রশংসা করেছেন।
মন্ত্রী, মাতৃভাষার মাধ্যমে শিক্ষাদান ও সংস্কৃতের পুনরুজ্জীবনের ওপর গুরুত্ব দিয়েছেন। তিনি বলেন, এরফলে দেশের বিভিন্ন প্রান্তে বৈচিত্র্যময় মাতৃভাষাগুলি সমৃদ্ধ হবে এবং ভারতের সমৃদ্ধশালী শিক্ষার ঐতিহ্য সম্পর্কে মানুষ জানতে পারবেন। কারিগরি শিক্ষা ব্যবস্থাকে সাহায্যের জন্য জাতীয় স্তরে একটি এডুকেশন টেকনোলজি ফোরাম গঠনের প্রসঙ্গ উল্লেখ করে শ্রী পোখরিয়াল বলেছেন, এরফলে গবেষকরা ভারতীয় বিজ্ঞানচর্চা ও এদেশের ভাষাগত ঐতিহ্য নিয়ে আরও কাজ করতে উৎসাহী হবেন। এই প্রসঙ্গে তিনি ‘স্টাডি ইন ইন্ডিয়া’, জিআইএএন, জিআইএএন+ সহ অন্যান্য গবেষণামূলক কাজে বিভিন্ন কর্মসূচির কথা জানান। এরফলে আন্তর্জাতিক স্তরে ছাত্রছাত্রীদের মধ্যে উৎসাহ তৈরি হবে এবং ভারতীয় শিক্ষা ব্যবস্থার মানোন্নয়ন ঘটবে।
অনুষ্ঠানের সম্মানিত অতিথি হিসেবে কেন্দ্রীয় শিক্ষা, যোগাযোগ, বৈদ্যুতিন ও তথ্য প্রযুক্তি দপ্তরের প্রতিমন্ত্রী শ্রী সঞ্জয় ধোতরে উপস্থিত ছিলেন। তিনি ভারতীয় জ্ঞান চর্চার বিষয়ে বর্তমান যুগে বিভিন্ন বিষয়ে আরও ব্যাপক পরীক্ষা-নিরীক্ষার আহ্বান জানিয়েছেন। তিনি আশা করেন ২০২০র জাতীয় শিক্ষা নীতি ভারতীয় সত্ত্বাকে আরও বিকশিত করতে সাহায্য করবে।
আইআইটি খড়গপুরের নির্দেশক অধ্যাপক বীরেন্দ্র কে তিওয়ারি, শান্তি স্বরূপ ভাটনগর পুরস্কার ব্যবস্থায় ভারতীয় বিজ্ঞান চর্চার ঐতিহ্যের ওপর যাঁরা গবেষণা করবেন তাঁদের জন্য-ও স্বীকৃতির প্রস্তাব দিয়েছেন।
তিন দিনের এই ওয়েবিনারে ভারততত্ত্বের ওপর আন্তর্জাতিক বিশেষজ্ঞরা বক্তব্য রাখবেন। এরমধ্যে অর্থশাস্ত্র, সংস্কৃত ভাষার স্বাভাবিক নিয়মে বিবর্তন, বৈদিক ও প্রাচীন ভারতের গণিত শাস্ত্র- সংখ্যাতত্ত্ব, বীজগণিত ও জ্যামিতি, রসায়ন, আয়ুর্বেদ, জ্যোতির্তত্ত্ব, মহাজাগতিক বিদ্যা, প্রকৃতি বিদ্যা এবং নন্দনতত্ত্ব তথা বাস্তুবিদ্যা নিয়ে আলোচনা হবে।
CG/CB/NS
(Visitor Counter : 96